
Република Србија                                                                                                                           
ОПШТИНА ВЛАСОТИНЦЕ
ОПШТИНСКА ИЗБОРНА КОМИСИЈА
бр.013-239/2026
21.10.2026.године
В Л А С О Т И Н Ц Е
З А П И С Н И К

               Са 17.седнице Општинске изборне комисије општине Власотинце одржане дана 21.10.2026.године са почетком у 14,50 часова.
              Седницу је отворио председник Комисије Ненад Илић и констатовао да седници присуствују из сталног састава, члан Маринко Ђорђевић, заменик члана Милица Станчић, члан Бојан Краинчанић, члан Дејан Чикић, заменик члана Јелена Тодоровић, заменик члана Иван Јовић.
           Седници из проширеног састава присуствују: члан Сокол Станојевић, заменик члана Јован Станковић, члан Јован Печенковић, заменик члана Јана Горуновић, члан Срђан Ранђеловић, члан Бранислав Пешић, заменик члана Јелена Костић, члан Душан Палашевић, заменик члана Негослав Јванов, заменик члана Драган Стаменковић и члан Оливер Димитријевић.
            Заменик председника констатује да постоји кворум за пуноважан рад и одлучивање.Подсећа заменике да они имају право да гласају само када члан није присутан.         
            Седници присуствује Ивана Станојевић, секретар Општинске Изборне комисије општине Власотинце.Одсутан је Бобан Петровић, заменик секретара ОИК општине Власотинце
          Одсутни су из сталног састава: заменик председника Марко Стојановић, заменик члана Стефан Костић, заменик члана Владислав Горуновић, члан Владица Димитријевић, члан Драган Благојевић, члан Зоран Крстић, његов заменик Душан Пешкић, а из проширеног састава, члан Ивана Рајковић и њен заменик Сања Ристић, члан Елизабета Стојковић, њен заменик Бојан Петровић, члан Срђан Николић, његов заменик Дејан Крстић, заменик члана Милорад Поповић, члан Ивица Цветковић, члан Милан Благојевић, његов заменик Марија Ристић, заменик члана Сандра Коцановић, члан Милан Ранђеловић, заменик члана Милош Митровић, заменик члана Александар Величковић, члан Драгиша Миљковић, члан Александар Ђокић.
          Председник Комисије је, сходно члану 17.ст.3.Пословника Општинске изборне комисије општине Власотинце предложио да се усвоји записник са 16.седнице  Општинске изборне комисије општине Власотинце од 19.10.2026.г.
            Председник је питаo да ли неко има примедбе на записник са 16. седнице Општинске изборне комисије општине Власотинце од 19.10.2026.године.
               Пошто није било примедби на записник, председник Комисије је ставио на гласање записник са 16 седнице Општинске изборне комисије општине Власотинце, па је 
 констатовао да је записник усвојен једногласно.            
          Председник Комисије је питао присутне да ли имају предлоге за измену и допуну предложеног дневног, па како предлога није било, за рад данашње седнице предложио је следећи:


ДНЕВНИ РЕД
                      1.Предлог Решења о одређивању лица задужених за пријем обавештења о пријави за гласање ван бирачког места на изборима расписаним за 25.октобар 2026.године 
                           2.Разно

                    Предложени дневни ред једногласно је прихваћен.
1.ТАЧКА    
         
             Председник Комисије наводи да је на седници Општинске изборне комисије од 14.10.2026.године донето Решење о одређивању лица задужених за пријем обавештења о пријави за гласање ван бирачког места на изборима расписаним за 25.октобар 2026.године и да су за пријем обавештења о пријави за гласање ван бирачког места на изборима расписаним за 25.октобар 2026.године, у времену од 22.10.2026.године до 25.10.2026.године у 11.00 часова, одређени Марко Стојановић, заменик председника Општинске изборне комисије општине Власотинце у сталном саставу, тел:063 8882669 и Јован Станковић, заменик члана Општинске изборне комисије општине Власотинце у проширеном саставу, контакт тел:060 7111091.Обзиром да приликом израде решења није унет и службени број општине на који може да се врши пријава за гласање, потребно је да се донесе ново решење у коме ће бити унет и службени број општине, а да се претходно решење стави ван снаге.
          Председник Комисије је отворио расправу. 
          Оливер Димитријевић, члан Комисије сматра да треба да буде унет само службени телефон у решење и да се не слаже са уношењем приватних бројева телефона.
          Председник Комисије наводи да су то бројеви телефона чланова комисије и да су они дали сагласност да њихови бројеви буду саставни део решења и буду објављени на сајту РИК-а као бројеви на које може да се врши пријем обавештења о пријави за гласање ван бирачког места.
          Оливер Димитријевић, члан Комисије сматра да су требали да се купе службени телефони члановима Комисије који су одређени да примају обавештења.Тражи да му се у писменој форми одговори на питање којим Упутством РИК-а  је прописано да могу приватни телефони да се уносе у Решење о одређивању лица задужених за пријем обавештења о пријави за гласање ван бирачког места на изборима расписаним за 25.октобар 2026.године.
           Маринко Ђорђевић, члан Комисије наводи да то ништа не мења ствари, јер и у тај службени телефон треба да се стави картица од неког мобилног броја.Сугерише секретару да исправи техничку грешку у предлогу решења, јер је приликом куцања службеног броја општине уместо 016-875-122 унето 016-872-122.
           Ивана Станојевић, секретар Комисије наводи да ће техничка грешка бити исправљена и истиче да није ништа незаконито, јер су за примање обавештења одређени заменик председника комисије и члан у проширеном саставу, који су при том пристали да на бројеве телефона унете у решењу примају обавештења о пријавама за гласање ван бирачког места.Напомиње само као информацију да је досадашња пракса показала да то није велики број позива, јер су бирачи навикли да се јављају на сам дан гласања бирачком одбору од 07,00 до 11,00 часова.Наводи да ће службени број телефона бити унет у ново решење.
           Оливер Димитријевић предлаже да се приватни бројеви телефона заменика председника и члана Комисије избаце из решења и да само буде број телефона општине 016-875-122.
          Председник Комисије је ставио предлог члана Комисије, Оливера Димитријевића на гласање, па су „За“ гласала 2 члана, „Против“ 13 чланова, „Уздржани“ нема.
             Председник Комисије је констатовао да предлог члана Комисије, Оливера Димитријевића, већином гласова од укупног броја чланова Комисије није усвојен.
             Пошто се за реч нико није јавио, председник Комисије је закључио расправу и ставио предлог решења са исправком техничке грешке на гласање, па је „ЗА“ гласало 13 чланова, „Против“ 2, „Уздржани“ нема.
             Председник Комиисје је констатовао да је Комисија већином гласова од укупног броја чланова Комисије донела 

РЕШЕЊЕ
             о одређивању лица задужених за пријем обавештења о пријави за гласање ван бирачког места на изборима расписаним за 25.октобар 2026.године, у тексту који је као прилог саставни део овог записника. 
        
2.ТАЧКА    

            Председник Комисије упознаје присутне чланове и заменике чланова да ће са паковањем материјала кренути у петак, 23.10.2026.године  у преподневним часовима, о чему ће чланови комисије, односно о термину бити обавештени електронским путем.Уједно је позвао све  заинтересоване чланове и заменике да присуствују паковању изборног материјала и да се придржавају кодекса понашања.
            Пошто више није било питања, председник је констатовао да је са овим рад седнице завршен у 15,10 часова.
          Општинска изборна комисија општине Власотинце, дана 21.10.2026.године, 01 број 013-239/2026

     Водио записник
        СЕКРЕТАР, 				             ПРЕДСЕДНИК КОМИСИЈЕ
   Ивана Станојевић                                                            Ненад Илић

